Γεγονότα Μαΐου 2012

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Μάιο του 2012, συνοδευόμενα από τις πηγές μέσω των οποίων μεταδόθηκαν. 

## 1η Μαΐου
;Πόλεμος και συγκρούσεις
* Εξέγερση στη Συρία: Τα Ηνωμένα Έθνη επισημαίνουν ότι τόσο οι κυβερνητικές δυνάμεις όσο και η αντιπολίτευση έχουν παραβιάσει την κατάπαυση του πυρός. (Al Jazeera)
* Σε βομβιστική επίθεση αυτοκτονίας σε καφετέρια κοντά σε ξενοδοχείο του Ντουσαμαρέμπ της Σομαλίας, σκοτώνονται πολλοί άνθρωποι, ανάμεσα στους οποίους και δύο βουλευτές, οι Γιουσούφ Μίρε Σιράρ και Αμπντιγουέλι Σέικ Μοχάμαντ. (Shabelle Media Network)
* Σφοδρές ανταλλαγές πυρών γίνονται στο Μπαμακό του Μαλί, ανάμεσα σε υποστηρικτές των πραξικοπηματιών και σε αντιπάλους τους.
(Al Jazeera)

;Οικονομία
* Δεκάδες χιλιάδες άνθρωποι διαδηλώνουν στην Ασία, την Ευρώπη και τη Βόρεια Αμερική, εναντίον των περικοπών σε θέσεις εργασίας, της ανισότητας του πλούτου και κατά των μέτρων λιτότητας. (Al Jazeera)(Reuters) (The Guardian)(CSMonitor)(MSNBC)(ABC News)

;Διεθνείς σχέσεις
* Ο Αμερικανός Πρόεδρος Μπαράκ Ομπάμα επισκέπτεται το Αφγανιστάν στα πλαίσια μη ανακοινωθείσας επίσκεψης, για την πρώτη επέτειο από την εκτέλεση του Οσάμα Μπιν Λάντεν από τις ειδικές δυνάμεις των ΗΠΑ στο Πακιστάν. Υπογράφεται συμφωνία ανάμεσα στον Ομπάμα και στον Αφγανό Πρόεδρο Χαμίντ Καρζάι. (BBC)
* Πέντε αρχηγοί κρατών και η Ευρωπαϊκή Επιτροπή αναβάλλουν επισκέψεις στην Ουκρανία σε ένδειξη διαμαρτυρίας για την μεταχείριση της πρώην Πρωθυπουργού Γιούλια Τιμοσένκο στη φυλακή. (''The Sydney Morning Herald'')
* Οι αρχές στην Αίγυπτο αποσοβούν ύποπτη απόπειρα του Ιράν να σκοτώσει τον Σαουδάραβα πρέσβη στο Κάιρο. (AFP μέσω Google News)

;Πολιτική και εκλογές
* Αρχίζουν οι εργασίες της κοινοβουλευτικής επιτροπής που θα συντάξει το πρώτο αμιγώς πολιτικό σύνταγμα στην Τουρκία. (BBC)
* Η πρώην ηγέτιδα της αντιπολίτευσης και υπουργός Εξωτερικών του Ισραήλ Τζίπι Λίβνι, παραιτείται από το Κοινοβούλιο.
(''Shanghai Daily'')

;Αθλητισμός
* Οι Guggenheim Partners αγοράζουν την ομάδα των Los Angeles Dodgers για το ποσό των 2,1 δισ. $, που είναι και το μεγαλύτερο ποσό στην ιστορία για αγορά επαγγελματικού αθλητικού συλλόγου. ESPN/AP

## 2 Μαΐου
;Πόλεμος και συγκρούσεις
* Τουλάχιστον 6 άτομα σκοτώνονται σε βομβιστική επίθεση αυτοκτονίας σε προάστιο της Καμπούλ με τουρίστες από χώρες της Δύσης. (Reuters) 

;Οικονομία
* Με απόφαση γερμανικού δικαστηρίου του Μανχάιμ η Microsoft παραβιάζει τις ευρεσιτεχνίες της Motorola Mobility. Απαγορεύεται η πώληση κονσόλας παιχνιδιών Xbox 360 και του λογισμικού Windows 7 σε ολόκληρη τη Γερμανία. (Reuters μέσω Yahoo News)

;Διεθνείς σχέσεις
* Επίσκεψη της Χίλαρι Κλίντον στην Κίνα:
** Φτάνει στο Πεκίνο για συνομιλίες υψηλού επιπέδου η Αμερικανίδα υπουργός Εξωτερικών, Χίλαρι Κλίντον. Συζητάται επίσης η τύχη του αντιφρονούντα Τσεν Γκουανγκτσένγκ. (AP via MSNBC)
** Εγκαταλείπει την αμερικανική πρεσβεία ο Γκουανγκτσέγκ, μία εβδομάδα μετά την καταφυγή του εκεί, με σκοπό να γλιτώσει τον κατ' οίκον περιορισμό στην Κίνα. (BBC)

;Πολιτική και εκλογές
* Η ηγέτιδα του Εθνικού Συνδέσμου για τη Δημοκρατία, Αούνγκ Σαν Σου Κίι, ορκίζεται μέλος της Κάτω Βουλής της Βιρμανίας. (AP μέσω ''Washington Post'')

## 3 Μαΐου
;Πόλεμος και συγκρούσεις
* Σε επιθέσεις ενόπλων στα βόρεια της Νιγηρίας, σκοτώνονται 34 άτομα. (AP διά Google News)

;Τραγωδίες
* Από βουτιά λεωφορείου σε χαράδρα σε ορεινή περιοχή στο βόρειο Πακιστάν σκοτώνονται τουλάχιστον 15 άτομα και άλλα 21 τραυματίζονται. (AFP διά ''The Telegraph'')

;Οικονομία
* Η Βουλή των Αντιπροσώπων της Αργεντινής εγκρίνει νομοσχέδιο που κατατέθηκε από την Πρόεδρο Κριστίνα Φερνάντες για εθνικοποίηση του 51% της εταιρείας YPF με ψήφους 207-32. (Reuters) 

;Πολιτική
* Ο Βασιλιάς του Μπαχρέιν Χαμάντ μπιν Ισά αλ Χαλίφα παραχωρεί νέες εξουσίες στο Κοινοβούλιο. (Al Jazeera)
* Ο Λοράν Λαμότ διορίζεται νέος Πρωθυπουργός από τη Βουλή των Αντιπροσώπων στην Αϊτή, τερματίζοντας το αδιέξοδο δύο μηνών με τον Πρόεδρο Μισέλ Μαρτελί. (AP μέσω ABC News)

## 4 Μαΐου
;Πόλεμος και συγκρούσεις
* Τουλάχιστον 1 άνθρωπος σκοτώνεται και άλλοι 373 τραυματίζονται όταν οι δυνάμεις ασφαλείας επιτίθενται με δακρυγόνα και πέτρες εναντίον διαδηλωτών κοντά στο υπουργείο Άμυνας στο Κάιρο. (Al Jazeera)
* Σύμφωνα με επίσημα στοιχεία, τουλάχιστον 144 άτομα τραυματίζονται σε προεκλογική συγκέντρωση της κυβέρνησης στην κεντρική πλατεία του Ερεβάν στην Αρμενία, έπειτα από έκρηξη στη διάρκεια πολιτικής συγκέντρωσης. (BBC) (Al Jazeera)

;Νόμος και έγκλημα
* Αρχίζει στις φυλακές του Γκουαντάναμο η δίκη του φερόμενου ως σχεδιαστή των επιθέσεων της 11ης Σεπτεμβρίου, Χαλίντ Σεΐχ Μοχάμεντ. (CNN)

;Πολιτική και εκλογές
* Απολύονται από τον Πρόεδρο της Τανζανίας Τζακάγια Κικουέτε 6 υπουργοί, εν μέσω καταγγελιών για διαφθορά. (BBC)
* Στις κάλπες προσέρχονται οι πολίτες του Ιράν για τον δεύτερο γύρο των βουλευτικών εκλογών. (Reuters) 
* Ο Μπόρις Τζόνσον επανεκλέγεται Δήμαρχος του Λονδίνου για δεύτερη συνεχή θητεία. (Politico)

## 5 Μαΐου
;Οικονομία
* Η Ιαπωνία κλείνει τον τελευταίο της πυρηνικό αντιδραστήρα, μένοντας χωρίς πυρηνική ενέργεια για πρώτη φορά από το 1970. (Reuters) 

;Τραγωδίες
* Από πυρκαγιά σε κέντρο αποτοξίνωσης στη Λίμα χάνουν τη ζωή τους τουλάχιστον 14 άνθρωποι. (BBC) (Al Jazeera)

;Επιστήμη
* Στο πλησιέστερο σημείο με τη Γη έρχεται η Σελήνη για το έτος αυτό. (''Herald Sun'')

;Αθλητισμός
* Ο ίππος I'll Have Another κερδίζει τον αγώνα αμερικανικών ιπποδρομιών Kentucky Derby για το 2012. (NBC Sports)
* Η ομάδα της Τσέλσι νικά τη Λίβερπουλ και κατακτά το Κύπελλο Αγγλίας. (BBC)
* Στο ισπανικό πρωτάθλημα ποδοσφαίρου, ο Λιονέλ Μέσι σκοράρει όλα τα γκολ, ανάμεσα στα οποία και το 50ό του γκολ στο ισπανικό πρωτάθλημα. φθάνοντας το ρεκόρ των 72 στην ήττα 4-0 επί της Εσπανιόλ. (AP μέσω ''The Guardian'')

## 6 Μαΐου
;Πολιτική και εκλογές
* Ελληνικές βουλευτικές εκλογές 6ης Μαΐου 2012:
** Στις εκλογές για Κοινοβούλιο, τα κόμματα που υποστηρίζουν το Μνημόνιο και τα μέτρα λιτότητας (ΠΑΣΟΚ, ΝΔ) υφίστανται μεγάλες απώλειες, ενώ τα αντίθετα κόμματα προς τη λιτότητα κερδίζουν 60% των ψήφων. (Bloomberg), (AFP μέσω ''Sydney Morning Herald'')
** Με καταμετρημένο το 90,8% των εκλογικών τμημάτων, η ΝΔ προηγείται με 19,23% και 109 έδρες, ο ΣΥΡΙΖΑ έρχεται 2ος με 16,56% και 51 έδρες, το ΠΑΣΟΚ περιορίζεται στο 13,41% και σε 41 έδρες, οι Ανεξάρτητοι Έλληνες κερδίζουν 10,54% και 33 έδρες, το ΚΚΕ κερδίζει 8,40% και 26 έδρες, ο Λαϊκός Σύνδεσμος-Χρυσή Αυγή κερδίζει 6,92% και 20 έδρες και η Δημοκρατική Αριστερά λαμβάνει 6,07% και 18 έδρες. Εκτός Βουλής φαίνεται να μένουν οι Οικολόγοι Πράσινοι (2,90%), το ΛΑΟΣ (2,87%) και η Δημοκρατική Συμμαχία με 2,60%. (Αποτελέσματα επικράτειας) (Ναυτεμπορική) 
* Διεξάγονται οι Γαλλικές προεδρικές εκλογές του 2012 με υποψηφίους τον πρόεδρο της Γαλλίας Νικολά Σαρκοζί και τον Φρανσουά Ολλάντ. Ο Ολάντ αναδεικνύεται νικητής των εκλογών.(ABC News Australia), (BBC)
* Στην Αρμενία το Ρεπουμπλικανικό Κόμμα της κυβέρνησης κερδίζει νίκη στις βουλευτικές εκλογές. (Reuters) , (BBC)
* Οι πολίτες στη Σερβία ψηφίζουν στις προεδρικές και βουλευτικές εκλογές. (AP μέσω ABC News America

;Νόμος και έγκλημα
* Η Κυβέρνηση της Αιγύπτου επεκτείνει την απαγόρευση της κυκλοφορίας γύρω από το υπουργείο Άμυνας στο Κάιρο, με σκοπό να αποσοβήσει τον κίνδυνο να προκληθούν εκ νέου επεισόδια για τρίτο βράδυ. (''Egyptian Independent'')

;Αθλητισμός
* Στο ιταλικό ποδόσφαιρο, η ομάδα της Γιουβέντους κερδίζει για 28η φορά το πρωτάθλημα της Serie A. (AFP διά Google)

## 7 Μαΐου
;Πόλεμος και συγκρούσεις
* Τουλάχιστον 14 πολίτες σκοτώνονται και άλλοι 6 τραυματίζονται σε αεροπορική επίθεση του NATO στην Επαρχία Μπαγκντίς. (Al Jazeera)

;Τραγωδίες
* Ο αριθμός των νεκρών από τις πλημμύρες στο Νεπάλ ανέρχεται στους 17 με τους αγνοούμενους να είναι 47 και να θεωρούνται νεκροί. (AP μέσω ''Mercury News'')

;Πολιτική και εκλογές
* Στις Μπαχάμες το Προοδευτικό Φιλελεύθερο Κόμμα του πρώην Πρωθυπουργού Πέρι Κρίστι κερδίζει σαρωτική νίκη. (''Bahamas Weekly'') (''Washington Post'')
* Ο ηγέτης της Σοσιαλιστικής Ένωσης των Φιλελευθέρων (USL), Βίκτορ Πόντα, γίνεται Πρωθυπουργός της Ρουμανίας. (Yahoo)
* Ο Βλαντίμιρ Πούτιν ορκίζεται Πρόεδρος της Ρωσίας για 3η θητεία. (BBC)
* Καθώς αυξάνεται ο αριθμός των νεκρών από την εξέγερση στη Συρία, στις κάλπες προσέρχονται οι πολίτες για τις βουλευτικές εκλογές.
(''Al-Arabiya'')

;Αθλητισμός
* Οι Μπλάκμερν Ρόβερς, άλλοτε πρωταθλητές της Πρέμιερ Λιγκ, υποβιβάζονται στην κατηγορία The Championship. (BBC)

## 8 Μαΐου

;Τέχνες και πολιτισμός
* Ο Πολ Σάιμον και ο Γιο Γιο Μα τιμώνται με το Πολικό Μουσείο Βραβείο. (BBC)

;Οικονομία
* Εγκρίνονται από την αμερικανική πολιτεία της Νεβάδα οι άδειες οδήγησης των πρώτων αυτοδηγούμενων οχημάτων.(BBC)

;Πολιτική και εκλογές
* Ο Πρωθυπουργός Μπενιαμίν Νετανιάχου καταλήγει σε συμφωνία με τον αρχηγό της αντιπολίτευσης Σαούλ Μοφάζ για να ενταχθεί το κόμμα Καντίμα στην τωρινή κυβέρνηση, με αποτέλεσμα να αναβληθούν οι πρόωρες εκλογές. (''Ynetnews'')
* Για πρώτη φορά έπειτα από 24 χρόνια, δίνεται διαβατήριο στην ηγέτιδα της αντιπολίτευσης στη Βιρμανία, Αούνγκ Σαν Σου Κίι. (''Straits Times'') (BBC)
* Απαγορεύονται οι ενώσεις μεταξύ ατόμων του ίδιου φύλου στην αμερικανική πολιτεία της Βόρειας Καρολίνα. (BBC) (Al Jazeera)

## 9 Μαΐου
;Οικονομία
* Η Πορτογαλία καταργεί 4 δημόσιες αργίες στα πλαίσια των μέτρων λιτότητας. (BBC)

;Τραγωδίες
* Από πυρκαγιά σε κατάστημα ρούχων σκοτώνονται 17 άτομα στο Μπουτουάν Σίτι των Φιλιππίνων. (''Manila Bulletin'')
* Εξαφανίζεται ένα ρωσικό αεροσκάφος τύπου Sukhoi Superjet 100 με 44 άτομα μέσα σε αυτό. (BBC) (CNN)

;Πολιτική
* Η φυλακισμένη Ουκρανή ηγέτιδα της αντιπολίτευσης Γιούλια Τιμοσένκο συμφωνεί να τερματίσει την απεργία πείνας και οδηγείται σε νοσοκομείο. (Reuters) 

;Αθλητισμός
* Η Ατλέτικο Μαδρίτης νικά την Αθλέτικ Μπιλμπάο στον τελικό του Europa League στο Βουκουρέστι και κατακτά το τρόπαιο για δεύτερη φορά σε διάστημα 3 ετών. (BBC)

## 10 Μαΐου
;Ένοπλες συγκρούσεις και επιθέσεις
* Εξέγερση στη Συρία: Δυο ισχυρές εκρήξεις σημειώνονται στη Δαμασκό, με απολογισμό δεκάδες νεκρούς και τραυματίες.
(Al Jazeera) (Al-Arabiya) (Reuters) 

;Τέχνες και πολιτισμός
* Το *Κορίτσι που Κοιμάται*, του Αμερικανού καλλιτέχνη της ποπ αρτ, Ρόι Λίχτενσταϊν, πετυχαίνει νέο ρεκόρ πώλησης για έργο του εν λόγω καλλιτέχνη με 44,9 εκατ. δολάρια. (BBC)

;Οικονομία
* Βρετανικές διαδηλώσεις δημοσίων υπαλλήλων:
** Ως και 400.000 εργαζόμενοι του Δημοσίου στο Ηνωμένο Βασίλειο πραγματοποιούν 24ωρη απεργία σε ένδειξη διαμαρτυρίας για τις προγραμματισμένες περικοπές στις συντάξεις. (BBC) (''The Scotsman'')
** Περισσότεροι από 30.000 αξιωματικοί της αστυνομίας από όλο το Ηνωμένο Βασίλειο διαδηλώνουν ενάντια στις περικοπές και στις μεταρρυθμίσεις στην αστυνομία. Πρόκειται για τις μεγαλύτερες διαδηλώσεις με πρωταγωνιστές αστυνομικούς σε Αγγλία και Ουαλία.
(''The Guardian'') 

;Τραγωδίες
* Βρίσκονται στην Ινδονησία τα συντρίμμια ενός αεροσκάφους Sukhoi Superjet 100,το οποίο είχε εξαφανιστεί από το ραντάρ στις 9/5, με 45 επιβαίνοντες. Δεν υπάρχουν επιζώντες. (AP via KSL) (AP μέσω ''The Australian'')

;Πολιτική και εκλογές
* Στην Ελλάδα, ο Ευάγγελος Βενιζέλοςαπό το ΠΑΣΟΚ κάνει την τρίτη προσπάθεια για σχηματισμό κυβέρνησης συνασπισμού. (BBC)
* Στις κάλπες προσέρχονται οι πολίτες στην Αλγερία για τις βουλευτικές εκλογές. Το Εθνικό Απελευθερωτικό Μέτωπο (FLN) κερδίζει τις 220 από τις 462 έδρες στο Κοινοβούλιο. (BBC)

## 11 Μαΐου
;Πόλεμος και συγκρούσεις
* Εξέγερση στη Συρία: Ο αριθμός των νεκρών από τη διπλή βομβιστική επίθεση της 10ης Μαΐου στη Δαμασκό φτάνει τους 55, με 370 ακόμα να φέρονται τραυματισμένοι. Οι συριακές αρχλες εκτιμούν ότι περισσότερο από 1 τόνος εκρηκτικά χρησιμοποιήθηκαν στις επιθέσεις. (''Daily Mail'')
* Ένοπλοι ανοίγουν πυρ σε γραφείο της εφημερίδας *El Mañana* στην πόλη Νουέβο Λαρέντο του Μεξικό, λίγο μετά τις σφαγές που έγιναν εκεί και συνδέονται με τον πόλεμο μεταξύ των εμπόρων ναρκωτικών. (''Washington Post'')

;Επιστήμη
* Σε ανακοίνωση Αμερικανών ερευνητών αναφέρεται ότι οι μολυσματικές ασθένειες που μπορούν να προληφθούν αποτελούν την κύρια αιτία για την παιδική θνησιμότητα παγκοσμίως. Επί συνόλου 7,6 εκατ. παιδιών που πέθαναν πριν συμπληρώσουν το 5ο τους έτος το 2010, περισσότερο από το 60% πέθαναν από λοιμώξεις όπως η πνευμονία. (BBC)

## 12 Μαΐου
;Πόλεμος και συγκρούσεις
* Οι ΗΠΑ πραγματοποιούν 2 επιθέσεις στην νοτιοανατολική Υεμένη, σκοτώνοντας 11 ύποπτους μαχητές της Αλ Κάιντα. (''Washington Post'') (''Huffington Post'')

;Οικονομία
* Οι Ισπανοί "Αγανακτισμένοι" εορτάζουν την πρώτη τους επέτειο από την ίδρυση του κινήματος, με χιλιάδες διαδηλωτές να συγκεντρώνονται σε πολλές ισπανικές πόλεις, καταδικάζοντας πολιτικούς και τραπεζίτες ωε υπεύθυνους για τον κατήφορο της οικονομίας. Παρόμοιες διαδηλώσεις γίνονται και σε άλλες πόλεις, ανάμεσα στις οποίες το Λονδίνο, η Λισαβόνα, η Φρανκφούρτη και το Τελ Αβίβ, στα πλαίσια παγκόσμιας ημέρας δράσεων. (BBC)

;Πολιτική και εκλογές
* Ο Πρόεδρος της Βενεζουέλας Ούγο Τσάβες επιστρέφει στη χώρα του έπειτα από επιτυχή θεραπεία για καρκίνο στην Κούβα.
(BBC)
* Ο Έλληνας Πρόεδρος Κάρολος Παπούλιας, αρχίζει τις προσπάθειες για σχηματισμό κυβέρνησης συνασπισμού, έπειτα από τρεις αποτυχημένες προσπάθειες να συμφωνήσουν για σχηματισμό κυβέρνησης από τη ΝΔ, το ΣΥΡΙΖΑ και το ΠΑΣΟΚ.(BBC)

;Επιστήμη
* Η ανακάλυψη νέων τμημάτων του ημερολογίου των Μάγιας αποδεικνύει ότι οι Μάγια δεν πίστευαν ότι το 2012 θα συμβεί το τέλος του κόσμου.
(WBRC)

;Αθλητισμός
* Συμπλοκές μεταξύ οπαδών των ποδοσφαιρικών ομάδων της Γαλατασαράι και της Φενέρμπαχτσε λαμβάνουν χώρα στην Κωνσταντινούπολη, μετά την ισοπαλία ανάμεσα στις ομάδες. Η Γαλατασαράι κερδίζει τον 18ο τίτλο της. (AFP μέσω Google)

## 13 Μαΐου
;Πόλεμος και συγκρούσεις
* Πόλεμος των Ναρκωτικών στο Μεξικό: Ανακαλύπτονται 49 διαμελισμένα πτώματα από τις αρχές σε δρόμο του Μεξικό, κοντά στην πόλη Μοντερρέι. Πιστεύεται ότι τα θύματα εκτελέστηκαν και εγκαταλείφθηκαν στη συνέχεια στο δρόμο από το πανίσχυρο καρτέλ των ναρκωτικών Los Zetas. (CNN) (BBC)
* Έπειτα από αεροπορικές επιθέσεις των Αμερικανών με μη επανδρωμένα αεροσκάφη, σκοτώνονται τουλάχιστον 15 εξτρεμιστές στη νότια Υεμένη. (Al Jazeera)

;Πολιτική
* Στις κάλπες προσέρχονται οι πολίτες στο γερμανικό κρατίδιο της Βόρειας Ρηνανίας Βεστφαλίας, με τους Σοσιαλδημοκράτες να κερδίζουν τις περισσότερες ψήφους, ώστε να συνεχιστεί η κυβέρνηση από αυτούς με την υποστήριξη των Πρασίνων. (Reuters μέσω ABC Australia). (AP διά ''Cleveland Plain-Dealer'')
* Ο Πρόεδρος της Ελληνικής Δημοκρατίας Κάρολος Παπούλιας αποτυγχάνει να πείσει τους πολιτικούς αρχηγούς να σχηματίσουν κυβέρνηση συνασπισμού. (RIA Novosti)

;Επιστήμη
* Οι επιστήμονες ισχυρίζονται ότι η απώλεια της βιοποικιλότητας και η εξαφάνιση των απειλούμενων γλωσσών και πολιτισμών συνδέονται.
(BBC)

;Αθλητισμός
* Η ομάδα της Μάντσεστερ Σίτι κερδίζει την Πρέμιερ Λιγκ Αγγλίας για πρώτη φορά στην ιστορία της, νικώντας τη Μάντσεστερ Γιουνάιτεντ με διαφορά τερμάτων. (Reuters μέσω Yahoo! Australia)

## 14 Μαΐου
;Πόλεμος και συγκρούσεις
* Συριακή εξέγερση: Τουλάχιστον 30 άτομα χάνουν τη ζωή τους σε συμπλοκή ανάμεσα σε συριακές κυβερνητικές δυνάμεις και σε αντάρτες στην πόλη Ραστάν. (''Daily Telegraph'') 

;Τραγωδίες
* Από πτώση αεροσκάφους της Agni Air με 21 επιβαίνοντες κατά την προσγείωση στο αεροδρόμιο Τζόμσομ του βόρειου Νεπάλ, σκοτώνονται 15 άτομα. ("The News") (''Indian Express'') (AP μέσω ''Huffington Post'')

;Διεθνείς σχέσεις
* Έπειτα από τη διαμεσολάβηση της Αιγύπτου, περισσότεροι από 1.500 Παλαιστίνιοι κρατούμενοι σε φυλακές του Ισραήλ τερματίζουν την ομαδική απεργία πείνας. (BBC)(''The Jerusalem Post'')

;Πολιτική και εκλογές
* Σε αποτυχία καταλήγει και η τέταρτη συνεχής προσπάθεια των πολιτικών κομμάτων στην Ελλάδα να συμφωνήσουν για το σχηματισμό κυβέρνησης συνεργασίας. (BBC)

;Επιστήμη
* Γίνεται γνωστό ότι επιστήμονες του πανεπιστημίου Στάνφορντ της Καλιφόρνια εφηύραν ένα βιονικό μάτι, το οποίο λειτουργεί μόνο με ηλιακή ενέργεια. (BBC)

;Αθλητισμός
* Ο Ολλανδός ποδοσφαιριστής της Μάλαγα CF Ρουντ βαν Νίστελροϊ ανακοινώνει την αποχώρησή του από το επαγγελματικό ποδόσφαιρο. (BBC)

## 15 Μαΐου
;Πόλεμος και συγκρούσεις
* Εξέγερση στη Συρία (2011–σήμερα):
** Τουλάχιστον 20 πολίτες σκοτώνονται στη συριακή επαρχία Ιντλίμπ όταν οι δυνάμεις ασφαλείας ανοίγουν πυρ εναντίον πομπής σε κηδεία.
(BBC)
* Κατά τη διάρκεια επίθεσης που εξαπολύει ο κυβερνητικός στρατός στην Υεμένη για την ανακατάληψη των πόλεων Ζίνζιμπαρ και Τζάαρ, σκοτώνονται τουλάχιστον 44 άτομα. (Trust.org διά AP)
* Σε βομβιστική επίθεση στην Μπογκοτά της Κολομβίας, τραυματίζεται ο πρώην υπουργός Εσωτερικών, Φερνάντο Λοντόνιο, και σκοτώνεται ο οδηγός του και ένας αστυνομικός. (Trust.org μέσω AP)

;Τραγωδίες
* Ένας άνδρας αυτοπυρπολείται έξω από το δικαστήριο του Όσλο, όπου δικάζεται ο κατά συρροή δολοφόνος, Άντερς Μπέρινγκ Μπρέιβικ για τις τρομοκρατικές επιθέσεις στη Νορβηγία το 2011. (''The Guardian'')

;Διεθνείς σχέσεις
* Τίθεται σε ισχύ η συνθήκη για ελεύθερο εμπόριο ανάμεσα στις ΗΠΑ και στην Κολομβία. (BBC)

;Πολιτική και εκλογές
* Ο Φρανσουά Ολλάντ ορκίζεται ο 24ος Πρόεδρος της Γαλλικής Δημοκρατίας. Ο Ολάντ διορίζει το Ζαν-Μαρκ Ερό στην πρωθυπουργία. (BBC) (''The Daily Telegraph'')

## 16 Μαΐου
;Πόλεμος και συγκρούσεις
* Μία έφηβη φέρεται να σκοτώθηκε σε συγκρούσεις της αστυνομίας και του στρατού με χωρικούς στην Καμπότζη, έπειτα από την απόπειρα εκδίωξής τους από τα μέρη τους, όπου πρόκειται να φυτευτούν ρωσικές καλλιέργειες. (AP μέσω ''The Jakarta Post'') 

;Νόμος και έγκλημα
* Αρχίζει η δίκη του Σερβοβόσνιου Ράτκο Μλάντιτς στο Διεθνές Δικαστήριο για την πρώην Γιουγκοσλαβία στη Χάγη. Ο Μλάντιτς κατηγορείται για εγκλήματα πολέμου. (CNN)

;Πολιτική και εκλογές
* Ελληνικές εκλογές:
** Έπειτα από το αδιέξοδο στις συνομιλίες των πολιτικών ηγετών με τον Πρόεδρο της Δημοκρατίας, νέες εκλογές θα διεξαχθούν στην Ελλάδα, στις 17 Ιουνίου. (BBC)
** Ο πρόεδρος του Συμβουλίου της Επικρατείας Παναγιώτης Πικραμμένος διορίζεται υπηρεσιακός Πρωθυπουργός. (AP via ''Huffington Post'')
* Ο Ζαν-Μαρκ Ερό ορκίζεται Πρωθυπουργός της Γαλλίας. (AP μέσω ''The San-Francisco Chronicle'')

## 17 Μαΐου

;Νόμος και έγκλημα
* Αναβάλλεται επ' αόριστον η δίκη του Σερβοβόσνιου στρατηγού Ράτκο Μλάντιτς.(Τα Νέα)

;Πολιτική
* Ο Σύριος ηγέτης της αντιπολίτευσης Μπουρχάν Γκαλιούν υποβάλλει την παραίτησή του. (Al Jazeera)
* Ομάδα βετεράνων από το Κομμουνιστικό Κόμμα της Κίνας ζητούν την απομάκρυνση του του αρχηγού ασφαλείας Ζου Γιονγκάνγκ.
(Al Jazeera)

## 18 Μαΐου
;Πόλεμος και επιθέσεις
* Από έκρηξη τριών βομβών σε κατάστημα με κατοικίδια στη Βαγδάτη σκοτώνονται 5 άνθρωποι. (CNN)

;Οικονομία
* Το κοινωνικό δίκτυο Facebook κάνει πρεμιέρα στο χρηματιστήριο. (CNBC) (''Los Angeles Times'') (''The New York Times'')

;Διεθνείς σχέσεις
* Συναντώνται στο Καμπ Ντέιβιντ των ΗΠΑ η Ομάδα των Οκτώ με κυριότερα θέματα για συζήτηση την ελληνική κρίση χρέους και τα λοιπά προβλήματα των χωρών που ανήκουν στη ζώνη του ευρώ. (''The Washington Post'')

;Αθλητισμός
* Η Ολυμπιακή Φλόγα φτάνει με πτήση από την Αθήνα στο Ηνωμένο Βασίλειο ενόψει των Θερινών Ολυμπιακών Αγώνων του Λονδίνου τον Ιούλιο. (BBC)

## 19 Μαΐου
;Επιθέσεις
* Από έκρηξη βόμβας σε τεχνική σχολή στο Μπρίντεζι της Ιταλίας, σκοτώνεται η 16χρονη σπουδάστρια Μελίσσα Μπάσι. (BBC) (''La Repubblica'')

;Τραγωδίες
* Τουλάχιστον 20 άτομα σκοτώνονται από έκρηξη σε οδική σήραγγα υπό κατασκευή στο κέντρο της Κίνας. (BBC)
* Σε δυστύχημα στη διάρκεια αγώνων ράλι στη νότια Γαλλία, χάνουν τη ζωή τους 1 άτομα και άλλα 17 τραυματίζονται όταν ο οδηγός χάνει τον έλεγχο του οχήματος και πέφτει πάνω στους θεατές στην επαρχία Βαρ.
(BBC) (Al Jazeera)

;Αθλητισμός
* Ποδόσφαιρο συλλόγων:
** Στο Μόναχο, η Τσέλσι κερδίζει για πρώτη φορά στην ιστορία της το Τσάμπιονς Λιγκ επικρατώντας στα πέναλτι της Μπάγερν Μονάχου. (''The Guardian'') (BBC) (Al Jazeera) (''The Sydney Morning Herald'')
** Η Γουέστ Χαμ επιστρέφει στην Πρέμιερ Λιγκ με νίκη επί της Μπλάκπουλ στον τελικό των πλέι οφ του πρωταθλήματος. (BBC)

## 20 Μαΐου

;Τέχνες
* Ανακοινώνεται ο θάνατος του τραγουδιστή των Bee Gees Ρόμπιν Γκιμπ. (''Belfast Telegraph'')

;Τραγωδίες
* Τουλάχιστον 6 άτομα σκοτώνονται και δεκάδες άλλα τραυματίζονται από σεισμό μεγέθους 6 Ρίχτερ που πλήττει τη βόρεια Ιταλία.
(BBC) (''Los Angeles Times'')

;Νόμος και έγκλημα
* Στην Κίνα, δύο γυναίκες εκτελούνται στην Τζιεγιάνγκ της Γκουανγκντόνγκ, επειδή πλαστογράφησαν χρήματα αξίας 300 εκατομμυρίων γιουάν. (NetEase) (Inside China)

;Πολιτική και εκλογές
* Οικολόγοι διαδηλωτές ρίχνουν αυγά στην αφίσα του Μα Γινγκ-τζέου, καθώς ο τελευταίος ορκίζεται για δεύτερη θητεία στο αξίωμα του Προέδρου της Ταϊβάν, έχοντας αναδειχθεί νικητής των προεδρικών εκλογών που διεξήχθησαν τον περασμένο Ιανουάριο. (Al Jazeera)
* Στις κάλπες για τις προεδρικές εκλογές προσέρχονται οι πολίτες στη Δομινικανή Δημοκρατία. (AP μέσω ABC America)
* Πρόεδρος της Σερβίας εκλέγεται στον δεύτερο γύρο ο Τόμισλαβ Νίκολιτς με ποσοστό 49,4% των ψήφων. (Deutsche Welle)

;Αθλητισμός
* Ποδόσφαιρο συλλόγων:
** Η Μονπελιέ ΣΚ αναδεικνύεται πρωταθλήτρια Γαλλίας για πρώτη φορά στην ιστορία της διατηρώντας την τελευταία αγωνιστική την διαφορά 3 βαθμών που διατηρούσε από την 2η Παρί Σεν Ζερμέν από τον Μάρτιο.
(L'EQUIPE.FR)
[([France Football])]
*Η Ρωσία κατακτά για 4η φορά τον τίτλο στο Παγκόσμιο πρωτάθλημα χόκεϊ επί πάγου ανδρών, που ολοκληρώνεται στο Ελσίνκι, επικρατώντας στον τελικό της Σλοβακίας με 6-2. Το χάλκινο μετάλλιο κατέκτησε η Τσεχία με νίκη επί της Φιλανδίας με 2-3.(Επίσημος ιστότοπος της διοργάνωσης)

## 21 Μαΐου
;Πόλεμος και επιθέσεις
*Σε επίθεση βομβιστή καμικάζι στη Σανά της Υεμένης, κατά τις δοκιμαστικές παρελάσεις στρατιωτών για την Ημέρα της Ενότητας, σκοτώνονται τουλάχιστον 120 άτομα και περισσότερα από 350 τραυματίζονται. Η οργάνωση Αλ Κάιντα της Αραβικής Χερσονήσου αναλαμβάνει την ευθύνη. (BBC) (Al Jazeera) (Trust) (''Yemen Post'')

;Τραγωδίες
*Τουλάχιστον 13 άνθρωποι (οι περισσότεροι από τους οποίους φοιτητές) σκοτώνονται και 22 ακόμα τραυματίζονται από βουτιά λεωφορείου σε βραχώδη πλαγιά στην Αλβανία. (BBC)

;Νόμος και έγκλημα
*Ο Αμερικανός φοιτητής Νταρούν Ραβί, που κατέγραψε κρυφά με κάμερα την ερωτική ζωή του ομοφυλόφιλου συγκατοίκου του, Τάιλερ Κλεμέντι, με αποτέλεσμα την αυτοκτονία του τελευταίου, καταδικάζεται σε φυλάκιση 30 ημερών από δικαστήριο του Νιου Τζέρσι. (BBC) (Al Jazeera)
*Αποφυλακίζεται με αμνηστία από τον Πρόεδρο Μαχίντα Ραγιαπάκσα ο πρώην αρχηγός του στρατού στη Σρι Λάνκα, Σαράτ Φονσέκα. (''Times of India'')

;Πολιτική
*Ο υπηρεσιακός Πρόεδρος του Μάλι Ντιονκούντα Τραορέ, οδηγείται στο νοσοκομείο έπειτα από άγρια συμπλοκή με διαδηλωτές που αντιτίθενται στη συμφωνία να παραμείνει στην εξουσία για ένα χρόνο ο 70χρονος πολιτικός.(BBC)
*Ο Πρόεδρος του ΣΥΡΙΖΑ Αλέξης Τσίπρας, αρχίζει σειρά επισκέψεων σε ευρωπαϊκές πρωτεύουσες. (Reuters) 

;Επιστήμη
*Γίνεται μια σπάνια ολική έκλειψη ηλίου, ορατή στην Ανατολική Ασία, το Βόρειο Ειρηνικό και τις δυτικές Ηνωμένες Πολιτείες.
(AAP via SBS News)  (Al Jazeera) (BBC)

## 22 Μαΐου

;Τραγωδίες
*Από σύγκρουση 2 τρένων στο κρατίδιο Άντρα Πραντές της Ινδίας, σκοτώνονται τουλάχιστον 14 άτομα και άλλα 30 τραυματίζονται. (IBN Live)  (AAP via News Limited) 

;Πολιτική
*Η Βρετανίδα διοικητής του Πολεμικού Ναυτικού Σάρα Γουέστ διορίζεται διοικητής του Βρετανικού Βασιλικού Ναυτικού (στη φρεγάτα "Πόρτλαντ"). Γίνεται έτσι η πρώτη γυναίκα αξιωματικός που διοικεί ένα σπουδαίο βρετανικό πολεμικό πλοίο. (''The Scotsman'')

;Επιστήμη
*Έπειτα από καθυστερήσεις μηνών, η αμερικανική εταιρεία SpaceX εκτοξεύει με επιτυχία το μη επανδρωμένο διαστημικό σκάφος Dragon με τον πύραυλο Falcon 9, σημαίνοντας την έναρξη της δοκιμαστικής αποστολής προς το Διεθνή Διαστημικό Σταθμό (ISS). (BBC)

## 23 Μαΐου
;Πόλεμος και επιθέσεις
*Σε αεροπορική επίθεση των ΗΠΑ σκοτώνονται 5 άτομα σε περιοχή του Βόρειου Ουαζιριστάν, στο Πακιστάν. (Xinhua)

;Τέχνες και κουλτούρα
*Ο Φίλιπ Φίλιπς από την Τζόρτζια στέφεται το 11ο *[[American Idol]]*, με τη φιναλίστ Τζέσικα Σάντσες να είναι η πρώτη υποψήφια ασιατικής καταγωγής που φθάνει στον τελικό του τάλεντ σόου. (TopNews)

;Πολιτική και εκλογές
*Διενεργούνται προεδρικές εκλογές στην Αίγυπτο, 15 μήνες έπειτα από την ανατροπή του Προέδρου Χόσνι Μουμπάρακ με επανάσταση. (BBC)

## 24 Μαΐου

;Νόμος και έγκλημα
*Συλλαμβάνονται 4 Ρώσοι πολίτες στην Ντιγιάλα του Ιράκ και τους απαγγέλλονται κατηγορίες για κατασκοπεία. Κατά την κράτησή τους φέρονται να ξελοκοπήθηκαν βάναυσα. (AFP)

;Πολιτική και εκλογές
*Για δεύτερη ημέρα συνεχίζεται η ψηφοφορία στην Αίγυπτο για την ανάδειξη νέου Προέδρου. (BBC)

## 25 Μαΐου
;Πόλεμος και επιθέσεις
*Από έκρηξη βόμβας σε παγιδευμένο όχημα στην μεξικανική μεθοριακή πόλη Νουέβο Λαρέδο, τραυματίζονται 10 αστυνομικοί στη διάρκεια του Μεξικανικού Πολέμου των Ναρκωτικών. Η επίθεση πιστεύεται ότι διαπράχθηκε από τους Los Zetas, ένα από τα πιο ισχυρά καρτέλ ναρκωτικών στο Μεξικό.(CNN)

;Πολιτική και εκλογές
*Η αστυνομία αποκλείει το Κοινοβούλιο στο Πορτ Μόρεσμπι, μία ημέρα μετά την ενεέργεια της κυβέρνησης της Παπούα Νέας Γουινέας να κατηγορήσει τον ανώτατο δικαστή, Σερ Σαλάμο Ίντζια. (AP μέσω ''The Washington Post'')

;Επιστήμη
*Το διαστημικό σκάφος της SpaceX Dragon γίνεται το πρώτο εμπορικό διαστημοπλοιο στην Ιστορία που συνδέεται με Διεθνή Διαστημικό Σταθμό. (CNN)

## 26 Μαΐου
;Armed conflicts and attacks
*Πόλεμος στο Αφγανιστάν:
**Σύμφωνα με υπολογισμούς του τηλεοπτικού δικτύου CNN ο αριθμός των θυμάτων από τις δυνάμεις του NATO έφτασαν τις 3.000. (''The Telegraph'')
**Το Κοινοβούλιο του Αφγανιστάν εγκρίνει μια στρατηγική συμφωνία με τις ΗΠΑ με βάση την οποία τα αμερικανικά στρατεύματα θα παραμείνουν στο έδαφος της ασιατικής χώρας ως το έτος 2014. (Reuters) 
*Δύο ομάδες ανταρτών στο βόρειο Μάλι, Ανασάρ Ντιν και το Εθνικό Κίνημα για την Απελευθέρωση του Αζαγουάντ ενωνουν τις δυνάμεις τους για να σχηματίσουν ένα ισλαμικό κράτος στο έδαφος που καταλαμβάνουν. (''Miami Herald'')

;Τέχνες και πολιτισμός
*Η Σουηδή τραγουδίστρια της ποπ Λορίν κερδίζει το Διαγωνισμό Τραγουδιού της Eurovision με το τραγούδι της *Euphoria*. (Reuters μέσω ABC Online)

;Νόμος και έγκλημα
*Ένοπλος σκοτώνει 2 άτομα στη φινλανδική πόλη Χίβινκα κοντά στην πρωτεύουσα Ελσίνκι και τραυματίζει άλλα 7 ανοίγοντας πυρ, προτού συλληφθεί. (AP διά ABC News America)

;Πολιτική και εκλογές
*Στις κάλπες προσέρχονται οι ψηφοφόροι για τις γενικές εκλογές στο Λεσότο, με αναμενόμενο κάποιο οριακό αποτέλεσμα. (Reuters) 

## 27 Μαΐου
;Πόλεμος και επιθέσεις
*Σε αεροπορικό βομβαρδισμό του NATO στο Αφγανιστάν σκοτώνεται μια οκταμελής οικογένεια, με 6 παιδιά. (BBC) (Al Jazeera) (''The News'')
**Εξέγερση στη Συρία:
**Ο αριθμός των νεκρών από τη χθεσινή σφαγή στην πόλη Χούλα έφτασε τα 116 άτομα. (Reuters)
***To Συμβούλιο Ασφαλείας των Ηνωμένων Εθνών με ομόφωνη απόφασή του καταδικάζει τη σφαγή. (''The Guardian'')

;Τέχνες και πολιτισμός
*Ο Μίχαελ Χάνεκε κερδίζει το Χρυσό Φοίνικα για την ταινία του *[[Αγάπη (ταινία 2012)|Αγάπη]] (Amour)* στο Διεθνές Κινηματογραφικό Φεστιβάλ των Καννών. (BBC)

;Διεθνείς σχέσεις
*Η επικεφαλής του ΔΝΤ Κριστίν Λαγκάρντ κατηγορείται ότι "επιτίθεται στον ελληνικό λαό" έπειτα από τα τελευταία αμφιλεγόμενα σχόλιά της για την Ελλάδα. (BBC)

;Νόμος και έγκλημα
*Συλλαμβάνονται από τη γαλλική αστυνομία ο ηγέτης των Βάσκων αυτονομιστών της ETA Ορόιτζ Γκουρουτσάγκα Γκογκόρζα aκαι ο υπαρχηγός του, Ξαβιέρ Αραμπούρου στο χωριό Κάουνα. (AFP διά Google News)

;Πολιτική
*Εγκαινιάζεται η νέα κοινοβουλευτική περίοδος στο Ιράν. (Press TV) 

;Αθλητισμός
*Ο Ράιντερ Χέστζανταλ κερδίζει τον Ποδηλατικό Γύρο Ιταλίας για το 2012 και γίνεται ο πρώτος Καναδός που κερδίζει έναν σημαντικό ποδηλατικό αγώνα της σειράς του Grand Tour στην ποδηλασία. (CBC Sports)
*Ο Σκωτσέζος οδηγός Ντάριο Φρανκίτι κερδίζει το φετινό Ράλι Ιντιανάπολις 500, στην 3η του νίκη στη διοργάνωση. (AP διά Yahoo! Sports)

## 28 Μαΐου
;Πόλεμος και συγκρούσεις
*Η συριακή αντιπολίτευση καταγγέλλει το στρατό ότι σκότωσαν τουλάχιστον 41 ανθρώπους στην πόλη Χάμα το τελευταίο 24ωρο. (Reuters διά ''The Daily Star'') 

;Τραγωδίες
*Από πυρκαγιά σε εμπορικό κέντρο της Ντόχα του Κατάρ χάνουν τη ζωή τους 19 άτομα. (BBC)

;Διεθνείς σχέσεις
*Ο Πρωθυπουργός της Ινδίας Μανμοχάν Σινγκχ πραγματοποιεί την πρώτη επίσκεψη Ινδού πρωθυπουργού στη Μιανμάρ από το 1987. (BBC) (''The Times of India'')

;Πολιτική και εκλογές
*Το Κοινοβούλιο του Μαλάουι αποφασίζει να επαναφέρει τη Σημαία του Μαλάουι στην αρχική της έκδοση, που ήταν σε χρήση από το 1964 ως το 2010. Η αλλαγμένη σημαία είχε εισαχθεί το 2010 από τον αποθανόντα Πρόεδρο Μπίνγκου γουά Μουταρίκα. (''The Nation'') (''Nyasa Times'') 
*Σε ασυμφωνία για ένα νέο Σύνταγμα καταλήγουν τα πολιτικά κόμματα στο Νεπάλ, αφήνοντας τη χώρα χωρίς Σύνταγμα και χωρίς εν ενεργεία εθνικό Κοινοβούλιο. (UPI)

;Αθλητισμός
*Συλλαμβάνονται πολλοί Ιταλοί ποδοσφαιριστές, ανάμεσα στους οποίους και ο αρχηγός της Λάτσιο, Στέφανο Μάουρι, στα πλαίσια έρευνας για στημένους αγώνες. (AFP διά Yahoo! News)

## 29 Μαΐου
;Πόλεμος και επιθέσεις
*Συριακή εξέγερση:
**Πολλές αραβικές και δυτικές χώρες απελαύνουν Σύρους διπλωμάτες, διαμαρτυρόμενες για τη σφαγή στη Χούλα. (Al Jazeera)
**Με βάση υπολογισμούς του Συριακού Παρατηρητήριου Ανθρωπίνων Δικαιωμάτων, 98 άτομα σκοτώθηκαν σήμερα στη Συρία, 61 εκ των οποίων ήταν άμαχοι. (AAP διά News Limited) 
*Αντάρτες επιτίθενται εναντίον της αυτοκινητοπομπής που μεταφέρει τον Πρόεδρο της Σομαλίας Σεΐχ Σαρίφ Αχμέτ στη διάρκεια ταξιδιού του. Ο Πρόεδρος δεν παθαίνει το παραμικρό. (Reuters) 

;Τραγωδίες
*Από σεισμό μεγέθους 5,8 βαθμών της κλίμακας Ρίχτερ στη βόρεια Ιταλία, κοντά στην Μπολόνια, σκοτώνονται τουλάχιστον 24 άτομα. (Al Jazeera)

;Διεθνείς σχέσεις
*Η Βιρμανή ηγέτης του Εθνικού Συνδέσμου για τη Δημοκρατία, Αούνγκ Σαν Σούου Κίι, αναχωρεί για την Μπανγκόκ της Ταϊλάνδης, στην πρώτη της επίσκεψη στο εξωτερικό εδώ και 22 χρόνια. (Al Jazeera)

;Πολιτική και εκλογές
*Στην Παπούα Νέα Γουινέα ο Αντιπρόεδρος του Κοινοβουλίου κηρύσσει κενή τη θέση του Πρωθυπουργού έπειτα από απόφαση του Ανωτάτου Δικαστηρίου. (ABC News Australia)

;Αθλητισμός
*Ολοκληρώνεται ο μαραθώνιος στο μεγαλύτερο υψόμετρο στον κόσμο, στο Όρος Έβερεστ, με τη συμμετοχή περισσότερων από 150 δρομέων. (AFP διά Google News)

## 30 Μαΐου
;Τέχνες και πολιτισμός
*Η Μαντλίν Μίλερ για το *Τραγούδι του Αχιλλέα* κερδίζει το βραβείο μυθοπλασίας Orange. (''The Guardian'')

;Νόμος και έγκλημα
* Ο ιδρυτής των Wikileaks Τζούλιαν Ασάντζ χάνει την έφεσή του στο Ανώτατο Δικαστήριο του Ηνωμένου Βασιλείου για να μην εκδοθεί στη Σουηδία, όπου τον κατηγορούν για βιασμό. (BBC) (AP διά ABC News America)
*Ο πρώην Πρόεδρος της Λιβερίας, Τσαρλς Τέιλορ, καταδικάζεται σε φυλάκιση 50 ετών από το Ειδικό Δικαστήριο της Χάγης για τη Σιέρα Λεόνε, επειδή βοήθησε να διαπραχθούν εγκλήματα πολέμου κατά τη δίάρκεια του Εμφυλίου Πολέμου της Σιέρα Λεόνε. (BBC)
*Ένοπλος ανοίγει πυρ στην πόλη Σιάτλ των ΗΠΑ, σκοτώνοντας 3 άτομα και τραυματίζοντας άλλα 2, προτού αυτοκτονήσει. Ένα τέταρτο άτομο σκοτώνεται σε παρόμοιο περιστατικό στην πόλη προτού αυτοκτονήσει ο ύποπτος ένοπλος και στα δύο συμβάντα. (AP via ''Washington Post'') (King 5) (''Seattle Times'')

;Πολιτική και εκλογές
*Το Κοινοβούλιο της Αλβανίας αποτυγχάνει να εκλέξει Πρόεδρο στον πρώτο γύρο της ψηφοφορίας. (Top Channel) (Reuters) 
*Στην Παπούα Νέα Γουινέα, το Κοινοβούλιο εκλέγει Πρωθυπουργό ξανά τον *ντε φάκτο* Πρωθυπουργό, Πίτερ Ο' Νιλ, έπειτα από απόφαση του Ανωτάτου Δικαστηρίου, που έκρινε κενή τη θέση του Πρωθυπουργού. (ABC News Australia) (''The Australian'')
*Παραιτείται έπειτα από την ήττα του κόμματός του (Δημοκρατικό Κογκρέσο) στις πρόσφατες εκλογές ο Πρωθυπουργός του Λεσότο Πακαλίτα Μοσιζίλι, ενώ τα κόμματα της Αντιπολίτευσης σχηματιζουν κυβέρνηση συνασπισμού. (Sky News Australia) 

;Αθλητισμός
*Ο Ινδός Βισβανάθαν Άναντ νικά τον Μπόρις Γκέλφαντ και κατακτά το Παγκόσμιο πρωτάθλημα σκακιού για 4η συνεχή φορά και 5η στο σύνολό του. (''The Guardian'')

## 31 Μαΐου

;Διεθνείς σχέσεις
*Αρχίζει η διάσκεψη του Ομίλου Μπίλντερμπεργκ στο Σαντιγί της Βιρτζίνια. (''The Guardian'') (RT)

;Πολιτική και εκλογές
*Στην Αίγυπτο τερματίζεται επίσημα έπειτα από 31 χρόνια η κατάσταση εκτάκτου ανάγκης, με βάση την οποία οι δυνάμεις ασφαλείας είχαν πολλές εξουσίες και μπορούσαν να καταστείλουν πολιτικές ταραχές και να συλλαμβάνουν διαφωνούντες. (BBC)
*Στην Ιρλανδία οι ψηφοφόροι προσέρχονται στις κάλπες για να εγκρίνουν σε δημοψήφισμα το Δημοσιονομικό Σύμφωνο της Ευρώπης. (''Irish Examiner'') (''The Guardian'') (Al Jazeera) (France24) (BBC)

05